Jumalan armoa ja rauhaa ja iloa Herrassa!
Tervetuloa seuraamaan tämän- kertaista Tie on valmis - ohjelmaa!
Luen Jumalan Sanaa -
Luukkaan evankeliumin luvusta 22 -
ja sitten jakeesta 31.
Jakeet 31-32.
"Simon, Simon, katso, saatana on tavoitellut teitä valtaansa, -
seuloakseen teitä niinkuin nisuja; -
mutta minä olen rukoillut sinun puolestasi, -
ettei sinun uskosi raukeaisi tyhjään.
Ja kun sinä kerran palajat, niin vahvista veljiäsi."
Aamen.
Tässä on hyvin erikoinen raamatunkohta.
Jeesus profeetallisessa hengessä -
profetoi Pietarille.
Ja tämä nyt osoittaa, -
mistä vaikeudet, taistelut -
tulevat ihmisen elämään.
Yleensä ihmiset useimmiten syyttävät Jumalaa.
Täällä kuitenkin sanotaan, että paholainen on se, -
mikä saa aikaan noita kaikkia asioita -
ja lankeemuksia ym. ym.
Vuosikymmenien aikana olen törmän- nyt silloin tällöin kysymykseen: -
miten voi jopa uskovaisen ihmisen elämässä -
joskus tapahtua niin kummallisia asioita?
Vastaus on, että se on sielunvihollisen hyökkäystä -
Jeesuksen omia kohtaan.
Voimme vain kuvitella tässä, -
miten rankkaa tapahtumaa oli odotettavissa, -
kun Jeesus nämä sanoi.
Tässähän jo viitattiin pääsiäisen tapahtumiin.
Te muistatte, miten siellä Pietarikin joutui -
niin vaikeaan tilanteeseen, että hän lankesi syvästi -
kieltämällä Jeesuksen, kieltämällä koskaan tunteneensa Jeesusta.
Kun olemme Raamattua lukeneet, näemme, että tilanne oli hankala.
Mutta Pietari oli sanonut: "Kuule, minä olen valmis -
vaikka kuolemaan Sinun kanssasi. Ei mitään ongelmaa."
Mutta se tilanne tuli niin äkkiä!
Se tuli niin, että ei Pietari ollenkaan tajunnut, -
missä mennään.
Ja nyt hän on sitten... tuota... vaaravyöhykkeessä -
menettää kaiken. Kaiken!
Hän oli 3 vuotta saanut olla ikään kuin Jeesuksen raamattukoulussa.
Jeesuksen ihanassa opetuksessa ja väkevissä teoissa.
Mutta nyt tämän tapahtuman edessä havaitsemme, -
että hän on menettämässä kaiken.
Kaiken siunauksen, kaiken lupauksen jne., kun hän noin toimi.
Ja nyt tulee semmoinen kysymys, -
mitä monet arkana ja itkien kyselevät: -
Onko mahdollista -
ihmisen saada takaisin menetetty siunaus?
Onko se mahdollista?
Monet ovat sanoneet ja täälläkin maininneet aina välillä, -
että ovat olleet joskus rippikouluaikaan herkällä mielellä.
Jotkut jopa ihan uskoontulleita.
Mutta sitten ovat koittaneet sellaiset hallavuodet, -
että kaikki on mennyt.
Kuka sanoo, että hänestä tuli pilleristi, -
huumeidenkäyttäjä.
Kuka sanoo, että on alkoholisti.
Kuka sanoo, että on rikoksentekijä, -
joka on joutunut myöskin -
vankiloita läpi kiertämään ym. ym.
Aina on vaan tuntunut siltä, -
että ikään kuin semmoinen kirous seuraa elämää.
Ja sitten kysymys kuuluu: -
Voiko saada takaisin..?
Ja se on kipeä kysymys.
Katsotaan nyt tätä Pietarin kohtaa.
Jeesus oli sanonut: "...joka tunnustaa minut ihmisten edessä, -
sen minäkin tunnustan Isäni edessä, joka on taivaissa.
Mutta joka kieltää minut ihmisten edessä, -
sen minäkin kiellän Isäni edessä..." (Matt. 10:32-33)
Te tiedätte, että oli siis todella rankka lankeemus Pietarilla.
Vielä sanotaan Raamatussa, -
että hän sadatellen kielsi koskaan tunteneensa Jeesusta.
Se oli niin rankka juttu, että siitä oli leikit pois.
Sitten sanotaan, kuinka Pietari meni ulos ja itki katkerasti.
Siinä oli, pojat, melkoinen tuska ja hätä!
Voi olla, että tätä katselee nyt sellainen henkilö, -
jolla on tämmöisiä tuntoja.
Sinä olet joskus ollut näitä asioita lähempänä, -
mutta sitten on tullut hyvin vaikeita lankeemuksia -
ja ihmiselämän hirvittäviä asioita.
Sinä arasti olet kysellyt välillä yövuoteella: -
"Olisiko mahdollista enää saada takaisin..?"
Minulle joku itkien kertoi, kuinka silloin noin rippikouluikäisenä -
hän sai olla innostuneesti Jumalan suunnitelmassa -
ja kokea myös rukousvastauksia!
Mutta sitten tulivat nämä routavuodet niin sanoakseni, -
jolloin tuntui, että on kaikki lyöty hajalle.
Välillä sinä olet itsekin -
langennut jopa pilkkaamaan asioita ja ajatellut: "Se oli silloin."
Mutta nyt on tullut semmoinen aika, jolloin sinä arasti kyselet: -
"Voiko menetettyä siunausta -
saada takaisin?"
Se on vahva kysymys.
Nyt tässä meidän tekstissämme saadaan vastauksia.
Täällä Jeesus sanoo: "...minä olen rukoillut sinun puolestasi, -
ettei sinun uskosi raukeaisi tyhjään."
Se on kerta kaikkiaan ollut lähellä.
"Raukeaisi tyhjään." Hän on rukoillut, että niin ei kävisi.
Sitten täällä on tällainen ihmeellinen Sana: -
"Ja kun sinä kerran palajat, -
niin vahvista veljiäsi."
Tässä oli lupauksen sana, -
että siunaus, menetetty siunaus -
voidaan saada takaisin Herran armosta.
Sinä, joka olet kerta kaikkiaan menettänyt -
kaiken!
Mutta kuule, Herra sanoo, -
että Hän on sinun puolestasi myöskin rukoillut.
Sinun puolestasi, joka olet ajatellut: "Kaikki on jo myöhäistä."
"Minä olen rukoillut sinun puolestasi, -
ettei sinun uskosi raukeaisi tyhjään."
Muistatte, että Pietari kävi itkun polkuja -
tuossa vaiheessa, kun tuntui, että kaikki on poissa.
Sitten kun Jeesus oli noussut kuolleista, -
muistatteko, mitä siellä sanottiin?
Viekää Hänen opetuslapsilleen terveisiä ja PIETARILLE, -
että menevät sinne määrättyyn paikkaan.
Siellä he saavat Hänet nähdä - siellä Galileassa.
Mainitaan vielä erikoisesti Pietari!
Sitten toinen erikoinen tapaaminen.
Se oli siellä Genesaretinjärven vaiheilla.
Herra otti Pietarin erikoispuhutteluun -
ja sanoi: "Simon, Johanneksen poika, rakastatko sinä minua -
enemmän kuin nämä [muut]?" sanottiin vielä.
"Rakastan." Kolme kertaa Hän kysyi.
Ja aina tuli vastaus.
"Ruoki minun karitsoitani." "Kaitse minun lampaitani."
Siinä jälleen -
sinetöitiin uudelleen tätä, että Herra antaa siunauksensa.
Ihmeellisen ja voimallisen!
Kuule ystäväni! Sinä, joka olet luullut, -
että se on lopullisesti ohi! Ei ole! Ei ole ohi!
Herra antaa sinulle uuden mahdollisuuden. Halleluja!
Hän sanoo, että sinä voit tulla takaisin!
Hän oikein kutsuu sinut.
Muistathan, mitä Raamatussa sanotaan -
siitä ensimmäisestä kristillisestä helluntaista?
Pietarin asiat on jo saatu kuntoon.
Kuka siellä pantiin saarnaamaan? No, Pietari!
Pietarikin täyttyi väkevästi Hengellä - uudistui!
Sitten hän saarnasi ja se oli semmoinen saarna, -
että useita tuhansia tuli elävään uskoon!
Yhtäkkiä se Jeesuksen profetia toteutui: -
kun sinä kerran palajat, vahvista minun veljiäni.
Halleluja! Jeesus haluaa tänään sanoa sinulle: -
"Minä uudistan tekoni sinussa. -
Sinun lankeemuksesi annetaan anteeksi. -
Minä nostan, kannan ja pelastan!"
Halleluja! Herralla on varaa antaa. Ooh, halleluja!
Ja nyt kiitetään Jeesusta ja rukoillaan.
Muuten, Jeesuksen nimessä ja sovintoveressä julistan sinulle -
nämä harharetket kaikki anteeksi. Halleluja!
Herra kiitos, että siunaat ja uudistat tämän rakkaan, nämä ystävät.
Kiitos, että he saavat tulla semmoisena kuin ovat!
Herra, Sinun veresi puhdistaa kaikesta synnistä. Halleluja!
Katso, minä uudistan armolahjoja sinun elämässäsi!
Ooh, halleluja! Ihmeellinen voitelu laskeutuu tähän taas.
(kielillä puhumista) Halleluja!
Sinä olet rakas Jeesukselle!
Sinulle on, kuule, ovi auki.
Sinä saat tulla ja Jeesuksen armo kattaa kaiken.
Ooh! Ja voima ylhäältä vahvistaa sinun uskosi ja uudistaa.
(kielillä puhumista)
Herra kiitos, että Sinä nyt kosketat myös monia katsojia -
parantavasti ja väkevästi. Sinä olet laskenut sellaisen voiman.
Se on Sinun tekosi, Herra! Halleluja!
Minä julistan voittoa kaikkeen sen ylitse!
Siunausta! Aamen!
Sä sanot usko Jumalaan on vanhanaikaista -
ja että vanhanaikaista on laulaa taivaasta.
Ja että kerran kulkea saan kultakatua, -
se mielestäsi on vain kaikki pelkkää satua.
Mutta onni, josta laulan -
ompi vanhanaikaista.
Etkö kuule, kutsu Herran -
sulle soi nyt taivaasta?
Nyt olet nykyaikainen, kun pilkkaat Jumalaa -
ja laulat nykymoraalista riemulaulua.
Ja hätähuudon sydämen sä huumaat humalaan -
ja kuljet tietä laveaa, mi johtaa kuolemaan.
Mutta onni, josta laulan -
ompi vanhanaikaista.
Etkö kuule, kutsu Herran -
sulle soi nyt taivaista?
Mä häpeä en tunnustaa, ett' uskon Jeesukseen.
Hän ainoastaan silta on, mi johtaa taivaaseen.
Kun vihdoin koittaa maailmalle päivä tuomion, -
mä kuljen turvallisna, sillä mulla koti on.
Sillä onni, josta laulan -
ompi vanhanaikaista.
Etkö kuule, kutsu Herran -
sulle soi nyt taivaasta?
Tekstitys: Tuula-Riitta Virrankare